આ ઉપરાંત દરિયાપુરમાં 63 અને શાહપુર વિસ્તારમાં 47 જેટલા મળી 100થી વધુ સીસીટીવી કેમેરા લગાવવામાં આવ્યા છે. રથયાત્રાને ધ્યાનમાં રાખીને ગઈ કાલે પોલીસ કમિશનર ની અધ્યક્ષતામાં ક્રાઇમ બ્રાન્ચ અને પોલીસ ઉચ્ચ અધિકારીઓની બેઠક યોજાઇ હતી જેમાં રથની સુરક્ષાને લઈને મૂવિંગ સ્કોડ અને પોલીસ બંદોબસ્તને લઈને મહત્વના નિર્ણય લેવાયા હતા. આજે સવારે આઠ વાગ્યે અમદાવાદ પોલીસ કમિશનર એ.કે.સિંઘની આગેવાનીમાં ઉચ્ચ પોલીસ અધિકારીઓ, અમદાવાદ ક્રાઈમ બ્રાન્ચ, પેરામિલિટ્રી ફોર્સ અને પોલીસકર્મીઓએ રથયાત્રાના રૂટ પર રિહર્સલ કર્યું હતું. પોલીસ અધિકારીઓએ તમામ સુરક્ષા વ્યવસ્થાની ચકાસણી કરી હતી અને તેમાં રહેલી ખામીઓને દૂર કરવા જણાવ્યું હતું.